張承恩

張承恩（），字君賜，號尚泉，直隸保定府易州人，民籍，明朝政治人物。

 生平 
正德十一年（1516年）丙子科順天府鄉試第九十六名舉人。正德十六年（1521年）中式辛巳科會試第二百六十九名，登第二甲第六十九名進士。授南直隶通州知州，嘉靖四年（1525年）升南京户部山西司员外郎，管理淮安鈔關。八年（1529年）升授本部四川司郎中。明年庚寅，升河南卫辉府知府。又明年辛卯，丁父憂去。嘉靖十三年（1534年）復任河南府知府，在任五年，升河南按察司副使，在任九月，以考察去职。二十一年（1542年）復除湖广按察司副使，二十三年六月升陕西苑马寺卿，未任，以母喪歸。二十六年丁未正月，除遼東苑马寺卿，次年五月病卒，年六十三《明亞中大夫遼東苑馬寺卿張公墓誌銘》賜進士第中憲大夫遼東行太僕寺少卿前户工部郎中廣漢朱屏撰賜進士第奉直大夫前湖廣布政司參議高陽劉恩書賜進士第文林郎貴州道監察御史全山王祚篆公諱承恩，字君賜，别號尚泉，世保定易州人。正德丙子領乡荐，辛巳登進士，是歲以二甲出知南直隶通州。嘉靖乙酉，遷南京户部山西司员外郎，委徵淮安鈔關。越四年己丑，升授本部四川司郎中。明年庚寅，升河南卫辉府知府。又明年辛卯，丁父憂去。十三年甲午，復拜知河南府。戊戌，與弟山西太谷令承惠同入觐。适承惠病，公親視湯藥，憂瘁備至，不啻如分痛者。及承惠卒於京，凡棺椁禭敛之具，皆公辦之。河南五年餘，始得遷河南按察司副使，甫九月，即有摧抑者，例當調，衆論惜之，公略無愠色。逮二十一年壬寅，改湖廣按察司副使，專理屯田。癸卯冬入觐，甲辰春事竣，郡大夫咸舉幣以饋，公谢而却之。是歲，升陕西苑马寺卿。未任，聞母喪歸。二十六年丁未正月，除遼東苑马寺卿。是歲戊申春，遘疾，至五月十九日，病革。方口吟一律，神志不乱而瞑。公生於成化丙午十二月，享年六十有三。曾大父諱清，大父諱昇，俱有隐德，不仕。父諱山，誥封中憲大夫。妣王氏，誥封太淑人。配陳氏，誥贈淑人，先公卒。继配王氏，誥封淑人。妾杨氏。子男四：長弘化，廪膳生，娶刘氏，先公卒；次弘仁，增廣生，娶宋氏，继娶王氏；次弘文，附學生，娶曹氏。俱王出。次弘道，聘趙氏，杨出。女六：長適舉人苑相，陳出。次適劉炳，次適指挥劉松濤，次適生员王谦，俱王出。次未许聘，次许聘郄主簿男，俱杨出。孫男二：長師中、次颖中。孫女二，俱幼。弘文扶柩歸，卜十一月十三日，葬于祖塋廉良之次。。

 家族 
曾祖張政；祖父張昇；父張山，母王氏。子张弘化（1514-1545年），初名张村，字公弼，號柏巖，保定府廪膳生，娶完县主事劉熇女。

参考文献

Category:張姓
Category:易县人
Category:明朝南通州知州 
Category:南京户部员外郎
Category:南京户部郎中
Category:明朝卫辉府知府
Category:明朝河南府知府
Category:明朝河南按察司副使
Category:明朝湖广按察司副使
Category:明朝辽东苑马寺卿